**คำนำ**

ตามมติคณะรัฐมนตรี เมื่อวันที่ 3 พฤษภาคม 2565 รับทราบมาตรการรับมือฤดูฝน ปี 2565 และโครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 2565 และการกักเก็บน้ำเพื่อฤดูแล้ง ปี 2565/2566 โดยมอบหมายหน่วยงานที่เกี่ยวข้องจัดทำแผนปฏิบัติการตามมาตรการต่อไป โดยมาตรการที่ 7 ได้มอบหมายให้กรมทรัพยากรน้ำเตรียมความพร้อม และวางแผนเครื่องจักร เครื่องมือ ประจำพื้นที่เสี่ยงน้ำท่วมและฝนน้อยกว่าค่าปกติ ให้แล้วเสร็จภายในเดือนกรกฎาคม พ.ศ. 2565

ดังนั้นกรมทรัพยากรน้ำจึงได้จัดทำแผนปฏิบัติการบรรเทาภาวะน้ำท่วมและภาวะน้ำแล้ง ประจำปี 2565/2566 ของสำนักงานทรัพยากรน้ำภาค 8 เพื่อเป็นการเตรียมความพร้อม การกำหนดแผนงาน และมาตรการเชิงปฏิบัติด้านการบรรเทาภาวะวิกฤติในแต่ละพื้นที่ โดยแผนปฏิบัติการฯ ฉบับนี้ มีวัตถุประสงค์เพื่อให้เจ้าหน้าที่ของกรมทรัพยากรน้ำและผู้ที่เกี่ยวข้อง ทราบถึงกระบวนการปฏิบัติงาน การเตรียมความพร้อมด้านต่าง ๆ แผนปฏิบัติการบรรเทาภาวะน้ำท่วมและภาวะน้ำแล้ง และรายชื่อเจ้าหน้าที่ในการติดต่อประสานงานของสำนักงานทรัพยากรน้ำภาค 8

สุดท้ายนี้ ศูนย์ป้องกันวิกฤติน้ำ ขอขอบพระคุณทุกหน่วยงานภายในกรมทรัพยากรน้ำในการรวบรวมข้อมูลด้านต่างๆ โดยเฉพาะอย่างยิ่งสำนักงานทรัพยากรน้ำภาค 8 ที่ร่วมกันจัดทำแผนปฏิบัติการบรรเทาภาวะน้ำท่วมและภาวะน้ำแล้งให้แล้วเสร็จ และเป็นไปตามวัตถุประสงค์ที่ได้กำหนดไว้

ศูนย์ป้องกันวิกฤติน้ำ